b'\n_START_ARTICLE_\nHidrogenizuotas krakmolo hidrolizatas\n_START_PARAGRAPH_\nHidrogenizuotas krakmolo hidrolizatas, HKH (angl. hydrogenated starch hydrolysate, HSH) \xe2\x80\x93 keli\xc5\xb3 polioli\xc5\xb3 (cukr\xc5\xb3 alkoholiai, naudojami kaip cukraus pakaitalai) mi\xc5\xa1inys, naudojamas kaip saldiklis ir dr\xc4\x97kiklis. HKH \xc4\x97m\xc4\x97 gaminti viena i\xc5\xa1 \xc5\xa0vedijos kompanij\xc5\xb3 XX a. 7-t\xc4\x85 de\xc5\xa1imtmet\xc4\xaf. \xc4\xaevairi\xc5\xb3 HKH saldumas yra nuo 40 iki 90% sacharoz\xc4\x97s saldumo._NEWLINE_Jungtin\xc4\x97se Amerikos Valstijose HKH gamina trys kompanijos. HKH kaip maisto ingredientas yra leistas Kanadoje, Japonijoje, Australijoje._NEWLINE_Hidrogenizuoti krakmolo hidrolizatai gaminami dalinai hidrolizuojant krakmol\xc4\x85. Da\xc5\xbeniausiai naudojamas kukur\xc5\xabz\xc5\xb3 krakmolas, taip pat bulvi\xc5\xb3 ir kvie\xc4\x8di\xc5\xb3 krakmolas. Hidrolizuojant susidaro dekstrinai, kuriuos hidrogenizuojant susidaro polioliai (cukr\xc5\xb3 alkoholiai)._NEWLINE_Hidrogenizuoti krakmolo hidrolizatai pana\xc5\xa1\xc5\xabs \xc4\xaf sorbitol\xc4\xaf: krakmol\xc4\x85 visi\xc5\xa1kai hidrolizavus susidaro gryna gliukoz\xc4\x97, kurias hidrogenizavus susidaro sorbitolis. Gaminant HKH krakmolas hidrolizuojamas nevisi\xc5\xa1kai, susidaro gliukoz\xc4\x97s ir sud\xc4\x97tingesni\xc5\xb3 sacharid\xc5\xb3 mi\xc5\xa1inys. J\xc4\xaf hidrogenizavus susidaro sorbitolio, maltitolio ir hydrogenizuot\xc5\xb3 sacharid\xc5\xb3 su ilgesne grandine (pvz., maltotriitolio) mi\xc5\xa1inys. Kai mi\xc5\xa1inyje nevyrauja n\xc4\x97 vienas i\xc5\xa1 i\xc5\xa1vardint\xc5\xb3 jungini\xc5\xb3, mi\xc5\xa1inys vadinamas tiesiog hidrogenizuotu krakmolo hidrolizatu. Kai kuris nors junginys mi\xc5\xa1inyje sudaro 50% ar daugiau, mi\xc5\xa1inys vadinamas sorbitolio sirupu, maltitolio sirupu ir pan.\n_START_SECTION_\nPanaudojimas\n_START_PARAGRAPH_\nHidrogenizuoti krakmolo hidrolizatai pramon\xc4\x97je naudojami lygiai taip pat kaip ir kiti cukr\xc5\xb3 alkoholiai. Jie da\xc5\xbenai naudojami kaip saldikliai ir dr\xc4\x97kikliai kartu. Kaip kristalizacijos modifikatoriai jie apsaugo sirupus nuo cukraus kristal\xc5\xb3 susidarymo. Maisto mi\xc5\xa1iniams jie suteikia t\xc5\xabrio, sodrumo, tekst\xc5\xabros ir klampumo, gali apsaugoti nuo pakenkimo \xc5\xa1aldant ar d\xc5\xbeiovinant. HKH neretai naudojami mai\xc5\xa1yti su kitais saldikliais, tiek kaloringaisiais, tiek dirbtiniais.\n_START_SECTION_\nSveikata ir sauga\n_START_PARAGRAPH_\nPana\xc5\xa1iai kaip ksilitolis HKH sunkiai \xc4\xafsisavinami burnos bakterij\xc5\xb3, tod\xc4\x97l naudojami kurti becukrius produktus, kurie neskatino \xc4\x97duonies._NEWLINE_HKH l\xc4\x97\xc4\x8diau \xc4\xafsiurbiami vir\xc5\xa1kinimo trakte, tod\xc4\x97l j\xc5\xb3 glikemijos potencialas artimas gliukozei. Valgomi didesniais kiekiais HKH veikia kaip vidurius liuosuojantis prepratas'